Phenomenal Woman: Four Poems Celebrating Women

"Phenomenal Woman: Four Poems Celebrating Women" on 1995. aastal avaldatud luuleraamat, mille autor on Maya Angelou. 

Selles on neli luuletust: "Phenomenal Woman", "Still I Rise", "Weekend Glory" ja "Our Grandmothers". 

 Sisu 
Luuleraamatus räägitakse enese aktsepteerimisest ja naiste toetamisest. Luuletustes rõhutatakse enesekindlust ja tõrjutakse ühiskondlikke ilustandardeid. Raamatu keskmes on naise koht maailmas, kuidas temasse suhtutakse ja milline peaks olema tema suhtumine. Mustantifa, G. D., & Nurmaily, E. (2022). Maya Angelou’s Ideas on African-American Women’s Self—Esteem Reflected in Selected Poems. https://jim.teknokrat.ac.id/index.php/linguistics_and_literature/article/download/1588/540.

Raamatus on ka tugevalt rõhutatud tumedanahalise naise rolli maailmas ja jõudu püsida tugevana. Oma luuletustes kirjeldab Maya Angelou ka mustanahaliste positisiooni tõusu Ameerika ühiskonna madalast kihist võrdsete õigusteni. Väga palju on teostes edu sümboleid. 

 Teemad 
Luuletus "Phenomenal Woman" kirjutati 1978. aastal. See räägib tumedanahalisest naisest, kelle seksuaalsust ei defineeri ainult tema välimus. Selle luuletusega üritab autor öelda, et alati ei ole kõik seotud välimusega, vaid pigem enesekindlusega. Jayageetha, P., & Jansi Rani, Dr. S. S. (2018). Image of a woman: A feminist reading of Maya Angelou’s Phenomenal Women. https://joell.in/wp-content/uploads/2018/03/383-386-A-FEMINIST-READING-OF-MAYA-ANGELOU%E2%80%99S.pdf

Luuletus "Still I Rise", mis on kirjutatud 1978. aastal, kirjeldab kõneleja jõudu jääda tugevaks ja seista nende inimeste seas, kellele ta ei meeldi. Selles luuletuses toob ta pidevaks sümboliks naftapuurkaevu, mis väljendab suurt naftarikkust ning seda, et rikas naine on tõusu teel. 

Luuletuses "Weekend Glory", mis on kirjutatud 1983. aastal, räägib Angelou afroameerika naiste võimest olla tänulikud olenemata olukorrast. Selle luuletuse kaudu püüab ta näidata, et valgete inimeste elustiil on väga pinnapealne ja kunstlik ning ei hinnata olulisi asju elus. Angelou võrdleb selles luuletuses ka oma tõuse ja languseid ning selgitab, et elus on veel võimalik leida õnne ja võib ette tulla ka raskusi. Ta väidab, et igast raskushetkest tuleb leida killuke õnne. 

Luuletus "Our Grandmothers" on kirjutatud 1994. aastal. See räägib tumedanahalistest naistest ja nende võitlustest. Angelou toob esile mõtte, et kuigi naiste kehad võivad valutada ja murduda, peab nende vaim vastu kõikidele väljakutsetele, millega nad silmitsi seisavad. 

 Viited 

Kategooria:Luuletused
Kategooria:1995. aasta kirjandusteosed